钦定古今图书集成/明伦汇编/闺媛典/第123卷 > 汪琰妻潘氏〈李氏俞氏蒋氏附〉
## 钦定古今图书集成/明伦汇编/闺媛典/第123卷 > 汪琰妻潘氏〈李氏俞氏蒋氏附〉

按《元史列女传》：“潘氏，汪琰妻，徽州婺源人。年二十八
而琰卒，潘氏誓不他适，以其夫从兄之子元圭为后。
元圭时始三岁，鞠之不啻己出。潘氏卒年六十二，元
圭之子良垕，有子燕山，燕山卒时，妻李氏年二十四，
无子，乃守志自誓，父母欲夺而嫁之，不听。燕山兄子
惟德娶俞氏，惟德早死，二子甚幼，俞氏守节辛勤，不”
坠家业，故人贤汪氏之门，而称曰“三节。”同郡歙县吴
子恭之妻蒋氏，年二十八而夫亡，孀居五十年，年七
十八卒。至正十四年，旌表门闾。